





Nr. 1744/19.04.2024
              

RAPORT
privind proiectul de hotărâre privind stabilirea unor tarife, taxe și taxe locale pentru anul 2025


[bookmark: REFsp23rtd4]În conformitate cu prevederile Legii nr. 227/2015 privind Codul fiscal, Legii nr. 50/1991 (republicată) privind autorizarea executării lucrărilor de construcţii, Ordinului nr. 839/2009 (actualizat) pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii, Legii nr. 350/2001 (actualizată) privind amenajarea teritoriului și urbanismul şi ale Ordonanței de Urgență nr. 57/2019 privind Codul administrativ, propunem următoarele taxe  aplicabile pentru anul 2025:  

 Conform actelor legislative sus menţionate Consiliile Locale pot adopta taxe, iar valorile propuse sunt prezentate în astfel:
[bookmark: A56]1. Taxa pentru verificarea documentației de urbanism Plan Urbanistic de Detaliu de către compartimentul de specialitate din cadrul Primăriei, se stabilește în valoare de:  
- 500,00 lei pentru persoanele juridice, iar pentru persoanele fizice 250,00 lei - conform art. 56 (1), (3)  Avizarea şi aprobarea documentaţiilor de amenajare a teritoriului şi de urbanism se face de către autorităţile şi organismele centrale şi teritoriale interesate, potrivit prevederilor anexei nr. 1 la Legea nr. 350/2001 cu modificările şi completările ulterioare. Avizarea documentaţiilor de interes general - toate categoriile din domeniul amenajării teritoriului, precum şi din domeniul urbanismului iniţiate de autorităţile şi instituţiile administraţiei publice - se face fără perceperea de taxe.

2. Taxa pentru verificarea documentației de urbanism Plan Urbanistic Zonal de către compartimentul de specialitate din cadrul Primăriei, se stabilește în valoare de:  
-1000,00 lei pentru persoanele juridice, iar pentru persoanele fizice 500,00 lei – ținând cont de interesul persoanelor fizice şi juridice de a promova proiecte de investiţii care nu se încadrează în prevederile documentaţiilor de urbanism, respectiv Planul Urbanistic General (PUG), şi care pot obţine o derogare de modificare a prevederilor documentaţiilor de urbanism aprobate pentru zonele respective prin elaborarea, avizarea şi aprobarea unor documentaţii de urbanism (PUZ/PUD), totodată ținând cont de faptul că documentaţiile de urbanism au un volum mare de file, respectiv, piese scrise și piese desenate, s-a analizat posibilitatea de instituire a unei taxe în vederea verificării acestora.
        Avizarea documentaţiilor de interes general - toate categoriile din domeniul amenajării teritoriului, precum şi din domeniul urbanismului iniţiate de autorităţile şi instituţiile administraţiei publice - se face fără perceperea de taxe.

3. Taxa pentru avizul de oportunitate, aprobat de Primarul Comunei, se stabilește în valoare de:  
[bookmark: A32]-300,00 lei pentru persoanele juridice, iar pentru persoanele fizice 150,00 lei – conform art. 32 din Legea nr. 350/2001 cu modificările şi completările ulterioare.

4. Taxa pentru constatarea autodemolării construcțiilor, se stabilește în valoare de: 0,1% din valoarea impozabilă a construcției stabilită pentru determinarea impozitului pe clădiri.
     5.Taxa pentru măsurare/delimitare a unei parcele de teren din extravilan se stabilește în valoare de: 250 lei/ parcelă .

	În cazul în care prin cererea pentru emiterea certificatului de urbanism se solicită o modificare de la prevederile documentaţiilor de urbanism aprobate pentru zona respectivă sau dacă condiţiile specifice ale amplasamentului ori natura obiectivelor de investiţii o impun, autoritatea publică locală are dreptul ca, după caz, prin certificatul de urbanism:
a) să respingă în mod justificat cererea de modificare a prevederilor documentaţiilor de urbanism aprobate;
b) să condiţioneze autorizarea investiţiei de elaborarea şi aprobarea de către autoritatea publică locală
competentă a unui plan urbanistic zonal;
c) să condiţioneze autorizarea investiţiei de aprobarea de către autoritatea publică competentă a unui plan urbanistic zonal, elaborat şi finanţat prin grija persoanelor fizice şi/sau juridice interesate, numai în baza unui aviz prealabil de oportunitate întocmit de compartimentul specializat şi aprobat, conform competenţei de Primarul localităţii.
d) să solicite elaborarea unui plan urbanistic de detaliu;
e) să permită întocmirea documentaţiei tehnice pentru autorizaţia de construire, fără elaborarea unei
documentații de urbanism, în situația construirii pe o parcelă în cadrul unui front preexistent, în care clădirile de pe parcelele adiacente au același regim de înălțime cu cel solicitat. 

Propunem ca scutirile de la plata taxelor și taxelor locale să fie aplicate conform prevederi Legea nr. 227/2015 privind Codul fiscal. 
SCUTIRI
1. Avizarea documentaţiilor de interes general - toate categoriile din domeniul amenajării teritoriului, precum şi din domeniul urbanismului iniţiate de autorităţile şi instituţiile administraţiei publice - se face fără perceperea de taxe.
2. Autorităţile deliberative pot acorda reduceri sau scutiri de la plata taxelor instituite conform Legii nr. 227/2015 privind Codul fiscal, următoarelor persoane fizice sau juridice:
a) veteranii de război, văduvele de război şi văduvele nerecăsătorite ale veteranilor de război;
b) persoanele fizice prevăzute la art. 1 din Decretul-lege nr. 118/1990, republicat, cu modificările şi completările ulterioare;
c) instituţiile sau unităţile care funcţionează sub coordonarea Ministerului Educaţiei şi Cercetării Ştiinţifice sau a
Ministerului Tineretului şi Sportului, cu excepţia incintelor folosite pentru activităţi economice;
d) fundaţiile înfiinţate prin testament, constituite conform legii, cu scopul de a întreţine, dezvolta şi ajuta instituţii de cultură naţională, precum şi de a susţine acţiuni cu caracter umanitar, social şi cultural;
e) organizaţiile care au ca unică activitate acordarea gratuită de servicii sociale în unităţi specializate care
asigură găzduire, îngrijire socială şi medicală, asistenţă, ocrotire, activităţi de recuperare, reabilitare şi reinserţie
socială pentru copil, familie, persoane cu handicap, persoane vârstnice, precum şi pentru alte persoane aflate în
dificultate în condițiile legii

Considerăm că valorile pe care le propunem se încadrează în limitele impuse de legislația actuală și răspund cerințelor de stimulare a mediului investițional local, respectiv cerințelor de finanțare a cheltuielilor publice locale.

						                                   
Compartiment de specialitate,
Responsabil urbanism
Pandele Vasile

